У 1981 годзе галоўны дырыжор Тэатра музычнай камедыі Іосіф Абраміс запрасіў Пятра Рыдзігера ў беларускую аперэту. Гэтая сцэна стала для спевака роднай. Дарэчы, тэатр ведае Пятра Васільевіча не толькі як выдатнага саліста-вакаліста, але і як уважлівага педагога па вакалу. – Мы займаемся ўжо трэці год, – распавядае адзін са студэнтаў П. Рыдзігера Антон Заянчкоўскі. – Мне вельмі падабаецца, як ён выкладае. У нас няма ніякіх праблем: мы разумеем адзін аднаго. Пётр Васільевіч добры, спагадлівы чалавек. Калі я пачула такія словы ў адрас П.Рыдзігера, дык не здзівілася і яго адказу на маё наступнае пытанне.